ทีเอ็มบีคาดเศรษฐกิจปีนี้โตแค่ 2.8%
ทีเอ็มบีคาดปีนี้เศรษฐกิจโตลดลงเหลือแค่ 2.8% หลังเศรษฐกิจโลกหดกดส่งออกลด
18 มี.ค. 2559

ทีเอ็มบีคาดปีนี้เศรษฐกิจโตลดลงเหลือแค่ 2.8% หลังเศรษฐกิจโลกหดกดส่งออกลด
นายนริศ สถาผลเดชา ผู้อำนวยการอาวุโส ศูนย์วิเคราะห์เศรษฐกิจ ธนาคารทหารไทย (TMB) กล่าวว่า ปีนี้คาดว่าอัตราการเติบโตทางเศรษฐกิจ(จีดีพี)ไทยปีนี้น่าจะโตที่ 2.8% จากเดิมเมื่อเดือนต.ค.ปีที่แล้วคาดไว้ 3.5% สาเหตุหลักๆที่ปรับลดจีดีพีรอบนี้คือภาวะศรษฐกิจโลกที่ชะลอลงมากกว่าที่คาดไว้ ส่งผลให้การส่งออกหดตัวมากขึ้น ปีนี้คาดว่าส่งออกไทยน่าจะติดลบที่ 4.5% จากเดิมที่คาดไว้ว่าจะโตที่ 1.8% 
"แต่การจะโตได้ที่ 2.8% ต้องอยู่ภายใต้เงื่อนไขว่ารัฐบาลต้องมีการลงทุนต่อเนื่อง  และสามารถดึงภาคเอกชนมาร่วมลงทุนได้ให้การลงทุนเอกชนขยายตัวทีา 3.1% จากปีที่แล้วที่ติดลบ 2% ไม่เช่นนั้นก็มีโอกาสโตได้ต่ำกว่านี้ได้" นายนริศกล่าว